《矫矫一良士》
元代·陆仁

矫矫一良士，志行与世殊。三年斲一轮，十年成一车。

度才择坚斲，髹画饰丹朱。斲轮无不方，制车复有輗。

识者以为巧，不识以为迂。一朝祀先行，出门登广途。

鸣銮和相应，执御辔如濡。邈矣天路遐，怀哉若人且。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。